### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra [adresse]**

Radikale Venstre er stærkt optaget af unges mentale sundhed og hvad der skal gøres for at mindske psykisk sårbarhed blandt unge mennesker. Mange børn og unge mennesker går og har ondt i livet og det kan medføre sig mange konsekvenser. Mental sundhed er kun blevet endnu mere relevant siden covid-19, hvor mange børn og unge har fået vendt deres hverdag op og ned.

Radikale Venstre ønsker en belysning af hvilke initiativer der kan gøres for at mindske psykisk sårbarhed og hvordan vi kan lave en konkret strategi, som fremmer børn og unges mentale sundhed. Helt konkrete foreslår vi:

* Alle kommunale tilbud skal have principper for anvendelsen af digitale medier
* Alle børn og unge skal have adgang til rummelige, fysiske fællesskaber
* Hvis E-sport og gaming finder sted i kommunale tilbud, skal det være en kvalificeret, pædagogisk aktivitet
* Alle børn og unge skal gives alderstilpasset viden om mental sundhed
* Der skal være særlig opmærksomhed på udsatte børn og unge
* Kommunen skal stille relevant og opdateret viden til rådighed for forældrene
* Personalets viden og kompetencer skal løftes

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.